Skandali i patronazhistëve

Si skandali i patronazhistëve njihet përdorimi i paautorizuar i të dhënave personale të ndjeshme të votuesve të Qarkut Tiranë nga Partia Socialiste. Të ashtuquajturit "patronazhistë", anëtarë të PS-së, kanë mirëmbajtur një databazë të paautorizuar me të dhëna personale të të gjithë votuesve, duke shënuar parapëlqimet politike. Databaza qarkulloi gjerësisht nëpër internet, pasi lajmi për ekzistencën e saj u publikua fillimisht nga portali Lapsi.al më 11 prill 2021, 2 javë para zgjedhjeve për kuvendin më 25 prill.

 Problematika 

 Të dhënat personale konfidanciale nuk duhet të përdoren për qëllime zgjedhore nga partia në pushtet.
 Të dhënat personale përdoren pa njohurinë apo miratimin e personave.
 Administrata publike duhet të jetë profesionale dhe efiçente, jo partiake dhe pasive.

 Databaza 
Databaza përmban 910,061 rreshta, ku në çdo rresht gjenden gjeneralitetet dhe të dhënat personale të një qytetari. Qytetari më i moshuar në databazë ka lindur në vitin 1922, ndërsa më i riu në 31 dhjetor 2002. Që të gjithë në databazë kanë të drejtë votimi dhe janë banorë të qarkut Tiranë.

 Patronazhistët 
Në databazë rezultojnë gjithsej 9027 patronazhistë. Disa mijëra prej tyre punojnë kryesisht në administratën publike, qendrore apo vendore, si dhe në morinë e kompanive nën pronësi shtetërore.

Bashkia Tiranë, ajo e Kavajës apo Bashkia e Rrogozhinës kanë një numër të madh “patronazhistësh” të punësuar prej vet tyre. Stafi i bashkisë qendrore në Tiranë numëron rreth 300 patronazhistë, Bashkia e Kavajës 190, ndërsa Bashkia e Kamzës ka 60 të tillë.
+Numri i patronazhistëve sipas insitucionitInstitucioni publikPatronazhistë të PS-sëNumri total i punonjësve% e patronazhistëve të PS-sëOShEE & OSSh & FShU250Posta Shqiptare100Agjencia e Parqeve dhe Rekreacionit303967,5Drejtoria e Përgjithshme e Taksave Vendore3026011,5Albcontrol11AKSHI9Rezidenca Studentore Universitare 1 dhe 2Tirana Parking115

 Reagimet 

 162 qytetarë e kanë paditur Partinë Socialiste, për shkelje të ligjit “Për mbrojtjen e të dhënave personale”.
 Organizata ndërkombëtare për të drejtat e njeriut Amnesty International në raportin për vitin 2021 u shpreh e shqetësuar në lidhje me lirinë e shprehjes, mbrojtjen e burimeve dhe frikësimin e gazetarëve për këtë rast.
 Organizata ndërkombëtare për transparencë Transparency International kërkoi nga SPAKU të hetohet çështja dhe të vlerësohet nëse partia në pushtet përdori mjete shtërore për të fituar zgjedhjet.

 Shih edhe 

 Rrjedhja e listës së pagave

 Referime